stanford-oval/wikipedia huggingface dataset:
עמוק באדמה – דמויות
דמויות ראשיות > רות אוקונור פישר

| --- | --- |
כיתוב תמונה
כיתוב תמונה
 מספר הופעות:  63 פרקים
 גילום הדמות:  פרנסיס קונרוי
 מידע
 גיל:  79 (במותה)
 תאריך לידה:  1946
 מקצוע:  עקרת בית (רוב הזמן). בשתי העונות הראשונות מוכרת פרחים.
 תאריך פטירה:  2025
 סיבת המוות:  לא ידוע; ככל הנראה מוות טבעי
 דמויות קשורות
 משפחה:  ראו עץ משפחת פישר
רות' אוקונור פישר (1946-2025), מגולמת על ידי פרנסיס קונרוי, היא אם משפחת פישר ואלמנתו של נת'ניאל. רות' נוטה לאגור את רגשותיה ולא להחצין אותם. כשגדלה, רות' הייתה מחויבת לטפל בסבתה קטועת הרגליים שהייתה בעלת פה מלוכלך. רות' מתלבשת בפשטות ולוקחת אנשים כמובן מאליו. מנגד, היא בקושי יודעת מה קורה בחייהם של ילדיה והיא חשה בדידות בחיי היום יום, מה שגורם לעימותים ביניהם.
היא נישאה לנתניאל בשנת 1965 לאחר שנכנסה להריון בפעם הראשונה שקיימה יחסי מין. היא ילדה את נייט כאשר נתניאל לחם במלחמת וייטנאם. 4 שנים לאחר מכן ילדה את בנם השני, דייוויד, ו-15 שנים מאוחר יותר את בתם קלייר. כשהיא לכודה בתפקיד האמהי כבר בגיל צעיר, היא הרגישה מורת רוח מצד אחותה, שרה, אמנית שרות' רואה כנשמה חופשייה. שנים לאחר מכן, כשנייט העביר לילה בביתה הוא איבד את בתוליו עם חברה של שרה, והדבר גרם לשנים של ניכור בינה לבין רות'.
פרק זמן קצר לפני שהסדרה מתרחשת, רות' מנהלת רומן עם הספר שלה, היירם, שלוקח אותה לעיתים לטיולי מחנאות. לאחר מותו הפתאומי של נתניאל היא מנתקת את הקשר אך מחדשת אותו חודשים לאחר מכן. כשאחריותיה כלפי הבית כעקרת בית הוקלה, היא הולכת לעבוד בחנות הפרחים של ניקולאי, המאהב שלה. לאחר שהיא והיירם נפרדים היא וניקולאי מנהלים רומן. מערכת היחסים שלהם מסתיימת במהלך העונה השנייה כאשר ניקולאי נשדד עקב חוב ורות' משלמת עבורו את החוב, בניגוד לרצונו. רות' מוצאת את עצמה בעימותים עם נשותיו של נייט וכמו כן בעימותים מתמידיים עם בתה קלייר. היא מרגישה שבדידותה מתחילה להתפוגג כאשר נולדה נכדתה הראשונה, מאיה, וכשהיא פותחת בחברות עם בטינה, המטפלת של אחותה. כשכלתה, ליסה, מוגדרת כנעדרת היא מתעמתת עם רגשותיה אך שומרת על שליטה.
באותו הזמן, היא פוגשת את ג'ורג', במהלך לוויה בבית הלוויות וממהרת להינשא לו, לאחר הכרות של שישה שבועות בלבד. בתחילה מערכת יחסיהם יציבה ואוהבת אך במהרה היא מגלה שהיא כמעט ולא יודעת כלום על עברו. היא מכניסה את עצמה ללחצים נפשיים מה שלא עוזר לה לגלות שהוא נהפך פרנואידי יותר ויותר מהמוות, במיוחד כלפי אמונה על אפוקליפסה גרעינית בלתי נמנעת. הדבר גורם לרות' להתמוטט ולהכניסו לאשפוז בטיפולי הלם חשמליים. לאחר שהוא סובל משכחת הזיכרון לטווח קצר, ואי יציבות רגשית, רות' מחליטה להעביר את ג'ורג' לדירה חדשה משלו ונותנת לו להאמין שהם פותחים דף חדש, לפני גירושיהם. לאחר מותו של בנה הבכור, היא מחליטה לעבור שינוי בחייה ועוברת לגור עם שרה ובטינה. בסופו של דבר היא מתה בשנת 2025, בגיל 79 בשל גילה המאוחר בבית החולים כשלצידה ג'ורג', דייוויד וקלייר. רגע לפני מותה חולפות בראשה תמונותיהם של נתניאל ונייט השוהים ליד מיטתה.
דמויות ראשיות > קלייר סימון פישר

| --- | --- |
כיתוב תמונה
כיתוב תמונה
 מספר הופעות:  63 פרקים
 גילום הדמות:  לורן אמברוז
 מידע
 גיל:  101 (במותה)
 תאריך לידה:  1983
 מקצוע:  צלמת
 תאריך פטירה:  2085
 סיבת המוות:  מוות טבעי
 דמויות קשורות
 משפחה:  ראו עץ משפחת פישר
קלייר סימון פישר (לורן אמברוז) היא הבת הצעירה במשפחה. קלייר היא יצירתית, מרדנית ומשתמשת בסמים לעיתים קרובות. בתחילת הסדרה היא תלמידת תיכון ובהמשך לומדת אומנות במכללה. היא מנהלה מערכות יחסים מגוונות אך כושלות: בין היתר עם גייב, תלמיד תיכון מרדן, בילי, אחיה של ברנדה אשר סובל מבעיות נפשיות ואף מנהלת רומן לסבי קצר. לאורך הסדרה היא עוסקת באומנות בדרכים שונות (בין היתר, בצילום חתונתם של נייט וברנדה) והיא זוכה להציג תערוכה משלה. לקראת סוף הסדרה היא עובדת כמזכירה ומתחילה לצאת עם טד, שהוא בעל אופי שמרן. לאורך הסדרה היא מנהלת שיחות עם המתים (אביה, ליסה ולבסוף אחיה נייט) שמעודדים אותה להמשיך ולהתפתח ובסופו של דבר היא מחליטה לנסוע לפתח קריירה בניו יורק. בעתיד מתגלה שהיא מנהלת קריירה מוצלחת כצלמת ומורה לאמנות באוניברסיטת ניו יורק. לאחר מותה של אימה ב-2025, היא מתאחדת מחדש עם טד והם מתחתנים. היא מתה בשנת 2085 בגיל 101.
דמויות ראשיות > ברנדה צ'נווית' פישר

| --- | --- |
כיתוב תמונה
כיתוב תמונה
 מספר הופעות:  59 פרקים
 גילום הדמות:  רייצ'ל גריפית'ס
 מידע
 גיל:  82 (במותה)
 תאריך לידה:  1969
 מקצוע:  תרפיסטית, פסיכולוגית
 תאריך פטירה:  2051
 סיבת המוות:  לא ידוע; ככל הנראה מוות טבעי
 דמויות קשורות
 משפחה:  ראו עץ משפחת פישר
ברנדה צ'נווית (רייצ'ל גריפית'ס) היא בת זוגו (ובהמשך אשתו של נייט). ברנדה היא בחורה מחוננת (עוד מילדותה), אתאיסטית העוסקת בתרפיה. ברנדה טיפלה במשך השנים באחיה בילי, הסובל מבעיות נפשיות (וככל הנראו גם מאוהב בה), אך ניסתה תמיד לנהל חיים עצמאיים ונורמליים. בפרק הראשון היא ונייט מתחילים לנהל מערכת יחסים, המתנהלת לסירוגין לאורך הסדרה. עם זאת בילי מפריע לקשר ביניהם כשהוא מנסה לגונן על ברנדה וגם רות מתקשה לקבל את ברנדה לחיק המשפחה. בהמשך הם מתארסים, אך ברנדה ממשיכה לחפש ריגושים מיניים ובוגדת בו עם אנשים מזדמנים. בסופו של דבר הם מתוודים על שבגדו אחד בשני (הוא שוכב עם ליסה, חברתו לשעבר), הם נפרדים וברנדה עוזבת את העיר.
כשהיא חוזרת לאחר כמה חודשים, היא מוצאת את נייט מנהל חיי משפחה לכאורה מושלמים עם אשתו ובתו. אחרי מותה של ליסה, הם שוב מתאחדים ואף מחליטים להתארס בשנית. יום לפני חתונתם, ברנדה מפילה את העובר שהיא נושאת ברחמה, אך כעבור כמה חודשים היא מצליחה להרות שוב. ההריון גורם למתחים רבים ביניהם, שכן נייט טוען שעליה להפיל את התינוק, אך היא מסרבת, ותוך כדי הם מנסים לנהל חיי משפחה נורמלים. לאחר שנייט בוגד בה עם מגי ומתמוטט, הוא מבקש ממנה להתגרש. ברנדה נשברת מבגידתו וכעבור כמה שעות הוא מת. בסופו של דבר היא יולדת את בתה וילה, ובעזרת רות ואחיה בילי היא מגדלת אותה ואת מיה. בעתיד נראה שברנדה נשארת קרובה למשפחת פישר לאורך כל חייה, והיא נישאת בשנית ומולידה בן. היא גם מפתחת קריירה מצליחה בתחום העבודה הסוציאלית. בסופו של דבר היא מתה בשנת 2051 בגיל 82.
דמויות ראשיות > קית' דווין צ'ארלס

| --- | --- |
כיתוב תמונה
כיתוב תמונה
 מספר הופעות:  58 פרקים
 גילום הדמות:  מתיו סט. פטריק
 מידע
 גיל:  61 (במותו)
 תאריך לידה:  1968
 מקצוע:  שוטר, מאבטח
 תאריך פטירה:  2029
 סיבת המוות:  נרצח במהלך שוד
 דמויות קשורות
 משפחה:  ראו עץ משפחת פישר רודריק צ'ארלס (אבא)  לוסיל צ'ארלס (אמא)   קרלה (אחות)  טיילור (אחיינית)
קית' צ'ארלס (מתיו סט. פטריק) הוא בן זוגו של דייוויד. הוא שוטר שחור הנמצא מחוץ לארון. בתחילת הסדרה הוא ודייוויד נפגשים ומתחילים לנהל מערכת יחסים סוערת ומורכבת. הם נפרדים לאחר שדייוויד מסרב לצאת מהארון ולהראות בציבור עם קית'. בהמשך הם חוזרים ואף מגדלים לתקופה קצרה את טיילור, אחייניתו של קית'. קית' נעשה אלים כלפי הסביבה ובמיוחד כלפי דייוויד, אך הם מתחילים לקבל טיפול זוגי כדי לשמור על מערכת היחסים שלהם. עם זאת הם חווים שוב משברים כאשר הם בוגדים אחד בשני וכאשר דייוויד עובר טראומה הכוללת התעללות פיזית ונפשית. בסופו של דבר הם מצליחים לייצב את הזוגיות שלהם ומחליטים להפוך להורים. הם מאמצים שני אחים- אנת'וני ודורל. בהתחלה קית' מתקשה להסתגל למצבו החדש בתור אבא, אך הוא לומד להיות אב אוהב ותומך. לאחר מותו של נייט, דייוויד נמצא במצב נפשי קשה, וקית' עוזר לו להתמודד. בעתיד מגלים שהם מתחתנים וקית' פותח משרד של שומרי ראש משלו. הוא מת בשנת 2029 בגיל 61 לאחר שנורה במהלך שוד.
דמויות ראשיות > הקטור פדריקו (ריקו) דיאז

| --- | --- |
כיתוב תמונה
כיתוב תמונה
 מספר הופעות:  63 פרקים
 גילום הדמות:  פרדי רודריגז
 מידע
 גיל:  75 (במותו)
 תאריך לידה:  1974
 מקצוע:  חונט, מנהל בית לוויות
 תאריך פטירה:  2049
 סיבת המוות:  התקף לב
 דמויות קשורות
 משפחה:  ונסה דיאז (רעיה)  חוליו דיאז (בן)   אוגוסטו דיאז (בן)
ריקו דיאז (פרדי רודריגז) הוא עובד בבית ההלוויות של משפחת פישר כמשחזר גופות, ובהמשך הופך לשותף בעסק. פדריקו נשוי לחברתו מימי התיכון ונסה ואב לשני בנים. כשהוא מואס בעבודה תחת בני משפחת פישר, הוא עובר לרשת גדולה של בית הלוויות, אך מגלה ששם הוא רק בורג קטן במערכת. לאחר ששכנתם מורישה לו ולונסה סכום רב של כסף, הוא קונה רבע מבית ההלוויות והופך לשותף. שמו של העסק הופך ל-פישר ודיאז. בהמשך יחסיו עם ונסה עוברים משבר לאחר שהיא שוקעת בדיכאון עמוק בעקבות מות אימה. הוא מתחיל לנהל קשר עם חשפנית, וכשונסה מגלה זאת, היא זורקת אותו. פדריקו עובר להתגורר לתקופה קצרה בבית משפחת פישר, אך בסופו של דבר חוזר הביתה ומתאחד עם ונסה, אחרי שהוא מתחרט על בגידתו. ונסה מעודדת אותו כל הזמן להיות עצמאי, ולאחר מותו של נייט הוא מוכר את חלקו בעסק. הוא וונסה מחליטים לפתוח בית הלוויות משלהם. בעתיד מגלים כי פדריקו ניהל את העסק במשך 35 שנה ואז פרש לגמלאות. הוא מת בשנת 2049 בגיל 75 בעקבות התקף לב כשהוא מותיר אחריו את אשתו, שני בניו ו3 נכדים.
דמויות נוספות > נתניאל פישר האב

| --- | --- |
כיתוב תמונה
כיתוב תמונה
 מספר הופעות:  19 פרקים (עונות 1-5)
 גילום הדמות:  ריצ'רד ג'נקינס
 מידע
 גיל:  57
 תאריך לידה:  1943
 מקצוע:  חונט, מנהל בית לוויות
 תאריך פטירה:  2000
 סיבת המוות:  תאונת דרכים
 דמויות קשורות
 משפחה:  ראו עץ משפחת פישר
נתניאל פישר האב (1943-2000) הוא אב משפחת פישר ומנהל בית הלוויות עד מותו בערב חג המולד בשנת 2000. למרות שרות' רואה אותו כאב ובעל מרוחק, פלשבקים רבים מראים שהוא מנסה להתקרב לילדיו כמה שיותר, אך גם לתת להם מרחב, כפי שנהג להתייחס אל ריקו כאב וחבר. גם לאחר מותו הוא ממשיך לקיים שיחות דמיוניות עם בני משפחתו וריקו. שיחותיו הממושכות עם בני המשפחה מתרחשות רובם בתחילת הסדרה כדרך להתמודד עם מותו. ילדיו, במיוחד נייט, מבינים רק לאחר מותו שהם לא באמת הכירו אותו, למרבה צערם.
דמויות נוספות > ליסה קימל פישר

| --- | --- |
כיתוב תמונה
כיתוב תמונה
 מספר הופעות:  25 פרקים (עונות 2-5)
 גילום הדמות:  לילי טיילור
 מידע
 גיל:  36
 תאריך לידה:  1967
 מקצוע:  שפית טבעונית
 תאריך פטירה:  2003
 סיבת המוות:  לא פתור; רצח או טביעה
ליסה קימל פישר (1967-2003) היא חברתו הרוחנית של נייט (ושותפתו לדירה) מסיאטל אשר נכנסת ממנו להריון כשהוא מבקר אותה. כשהיא הודיעה לנייט שהיא בהריון, הוזכר בדבריה שהיא עברה כבר פעם אחת הפלה בגללו וכי אין בכוונתה להפיל את התינוק. בתחילה הוא מחליט לוותר על זכויותיו כאב, אך לאחר פרידתו הקשה עם ברנדה השניים מחליטים להתחתן ולגדל את בתם, מאיה. נישואיהם מתרחשים בין העונה השנייה לעונה השלישית (הפעם היחידה שמראים קטעים מחתונתם היא מתוך קלטת וידאו של החתונה שבה צופה ברנדה בתחילת העונה החמישית).
במהלך העונה השלישית ליסה חוששת שלנייט עדיין קיימים רגשות כלפי ברנדה, כשהיא טוענת שכל פעם שהוא מבקר אותה (למורת רוחה) הוא חוזרת אחרת. בתחילה נראה כי הם מאושרים ומסתדים מצוין אך במהרה מערכת היחסים ביניהם עוברת טלטלות רבות, שנובעות תחילה מהלחץ השורר בדירתם מצד הבוסית של ליסה, וכתוצאה מכך הם עוברים לגור בבית הלוויות. מספר חודשים לאחר מכן ולאחר שדנו מספר פעמים בעתיד יחסיהם, היא החליטה לנסוע לאחותה, ברברה למספר ימים אך היא מעולם לא הגיעה אליה. נייט החל לאבד עשתונותיו ומתחיל לחשוש לגרוע ביותר. ימים לאחר מכן, מכוניתה נמצאת בחניון ליד חוף הים לצדי הכביש, בו היא עשתה עצירה ולמעשה דיברה עם נייט בטלפון בפעם האחרונה.
לאחר מספר שבועות, נייט מקבל שיחת טלפון ואיתה הבשורה שגופתה נמצאה. נייט נכנס לסכסוכים ממושכים עם משפחתה: הם מצדם מעוניינים בשריפת גופתה וקבירת האפר בחלקה המשפחתית, אך ליסה אמרה לנייט כדרך אגב, באחד הפרקים שהיא איננה מעוניינת בחניטה או בשימוש הגופה, ושהיא רק רוצה להיקבר איך שהיא. נייט משקר למשפחתה ונותן להם אפר של אדם שמת בשנות השבעים שמשפחתו מעולם לא באה לאסוף את אפר גופתו, וקובר את גופתה בטבע. בסוף העונה הרביעית מתברר שליסה וגיסה הויט ניהלו רומן בסתר לפני נישואיה לנייט. עוד מתגלה כי הוא היה איתה על חוף הים באותו היום שבו היא מתה. פרטים על מותה של ליסה נשארים דו משמעיים (הויט לא אמר במפורש שהוא רצח אותה אך כשהוא רואה שאשתו בוכה מבעד לדלת כשהיא שומעת על בגידתו הוא יורה לעצמו בראש). ליסה, לאחר מותה מופיעה בדיאלוגים תת-הכרתיים עם נייט וברנדה.
דמויות נוספות > ג'ורג' סיבלי

| --- | --- |
כיתוב תמונה
כיתוב תמונה
 מספר הופעות:  27 פרקים (עונות 3-5)
 גילום הדמות:  ג'יימס קרומוול
 מידע
 מקצוע:  פרופסור לגאולוגיה
 דמויות קשורות
 משפחה:  ראו עץ משפחת פישר
ג'ורג' סיבלי הוא בעלה השני של רות' ופרופסור לגאולוגיה אשר היו לו 6 נשים. הוא נפגש עם רות' כששכח את משקפיו בבית הלוויות במהלך הלוויה והשניים מתחתנים לאחר הכרות של כמה שבועות בלבד. יש לו שני ילדים מנישואים קודמים - מגי ובריאן. לפני שהתחתן לראשונה, בזמן שעוד היה תלמיד, ג'ורג' יצא עם אישה אשר ילדה לו בן מחוץ לנישואים, קייל. קייל שנא את אביו למרות שגדל בעושר רב ושלח קופסאות צואה לבית משפחת פישר כמתנת נישואים. ג'ורג' וקייל התאחדו מחדש בעזרתה של רות'. ג'ורג' סובל ממחלה נפשית של התמוטטות עצבים ועובר טיפול בהלם. יש לו חרדות ממותה של אמו 50 שנה קודם לכן, כשהיה ילד. במהרה רות' מרגישה כי עליה לטפל בילד נוסף והיא קוראת לביתו מגי לעזרה. לאחר שמגלה כי איננה מסוגלת להישאר איתו במערכת יחסים, היא מציעה שהשניים יעברו דירה ושיפתחו דף חדש, אך כוונותיה האמיתיות הן לדאוג לו למקום מחיה ולהיפרד ממנו כשהוא מסודר. לאחר מכן היא מגלה שהוא מאורס בפעם השמינית. רות' מזהירה את ארוסתו לגבי עברו של ג'ורג'. רות' וג'ורג' מתפייסים לאחר מותו של נייט שהיא מבינה שקשה לה לחיות בבדידות, והשניים מגדלים את מאיה לבקשתה של ברנדה. הם תכננו לחזור לגור ביחד, אך היא מחליטה שהיא מעדיפה את עצמאותה ומעדיפה לא להיות במתח ועוברת לגור עם שרה ובטינה. באותו זמן, מגי עוזבת אותו גם היא לאחר שהיא מאשימה אותו בכל בעיותיה. רות' וג'ורג' נשארים קרובים עד למותה בשנת 2025.
דמויות נוספות > ונסה דיאז

| --- | --- |
כיתוב תמונה
כיתוב תמונה
 מספר הופעות:  41 פרקים (עונות 1-5)
 גילום הדמות:  ג'סטינה מקאדו
 מידע
 מקצוע:  אחות
 דמויות קשורות
 משפחה:  פדריקו דיאז (בעל)  חוליו דיאז (בן)  אוגוסטו דיאז (בן) אנחליקה (אחות)
אשתו של פדריקו, עובדת בתור אחות. הם הכירו עוד בימי התיכון ויש להם שני בנים. היא ופדריקו נפרדים לתקופה מסוימת, אך היא מבקשת ממנו לחזור הביתה כשהיא מבינה שקשה לה לגדל לבד את הילדים. היא מעודדת אותו לפתוח בית הלוויות משלהם. הם חיים ביחד עד למותו.
דמויות נוספות > בילי צ'נווית'

| --- | --- |
כיתוב תמונה
 מספר הופעות:  31 פרקים (עונות 1-5)
 גילום הדמות:  ג'רמי סיסטו
 מידע
 מקצוע:  אמן
אחיה של ברנדה, הסובל מאז ילדותו מבעיות נפשיות קשות. הוא גרם למשפחתו ובמיוחד לברנדה (בה הוא מאוהב) הרבה צרות והיה מאושפז לתקופות מסוימות. הוא וקלייר מנהלים רומן, עד שקלייר עוזבת אותו משום שהוא מפסיק לקחת תרופות. הוא מסייע לברנדה לגדל את מיה, ובהמשך גם את ווילה.
דמויות נוספות > מרגרט צ'נווית'

| --- | --- |
כיתוב תמונה
כיתוב תמונה
 מספר הופעות:  21 פרקים (עונות 1-5)
 גילום הדמות:  ג'ואנה קאסידי
 מידע
 מקצוע:  פסיכיאטרית
אמם הפסיכולוגית של ברנדה ובילי. היא ובעלה ברנרד מנהלים נישואים פתוחים, אך נפרדים לתקופה קצרה. לאחר מותו, היא מנהלת מערכת יחסים עם אוליבייה, המורה לאומנות של קלייר.
דמויות נוספות > מגי סיבלי

| --- | --- |
כיתוב תמונה
כיתוב תמונה
 מספר הופעות:  13 פרקים (עונות 4-5)
 גילום הדמות:  טינה הולמס
 מידע
 מקצוע:  נציגת תרופות
 דת:  קוויקרית
בתו של ג'ורג' מאחד מנישואיו הקודמים. עוברת ללוס אנג'לס כדי לטפל באביה. היא ונייט מפתחים קשרי ידידות ובסופו של דבר הוא בוגד איתה בברנדה. מגי, אכולת רגשות האשמה, מנסה ללא הועיל להתנצל בפני ברנדה. בסופו של דבר היא עוזבת את העיר.
דמויות נוספות > שרה אוקונור

| --- | --- |
כיתוב תמונה
כיתוב תמונה
 מספר הופעות:  7 פרקים (עונות 2-5)
 גילום הדמות:  פטרישה קלארקסון
 מידע
 מקצוע:  אמנית
 דמויות קשורות
 משפחה:  ראו עץ משפחת פישר
אחותה הקטנה של רות', דודתם של נייט, דייוויד וקלייר.
דמויות נוספות > בטינה

| --- | --- |
כיתוב תמונה
כיתוב תמונה
 מספר הופעות:  10 פרקים (עונות 3-5)
 גילום הדמות:  קתי בייטס
 מידע
 מקצוע:  מטפלת של שרה
חברתה של שרה שהיא גם שומרת עליה והופכת לחברה טובה של רות'.
דמויות נוספות > ראסל קורבין

| --- | --- |
כיתוב תמונה
כיתוב תמונה
 מספר הופעות:  22 פרקים (עונות 3-5)
 גילום הדמות:  בן פוסטר
 מידע
 מקצוע:  אמן
חברה הביסקסואל של קלייר בבית הספר לאומנות, ואף ניהל עמה רומן במהלך עונה 3.
דמויות משנה > גבריאל "גייבּ" דימאס

1983-2003
מגולם על ידי אריק בלפור, עונות 1-3, 12 פרקים
גייב הוא החבר של קלייר במהלך שנתה האחרונה בתיכון. קלייר מאמינה כי היא מאוהבת בו אך כשהוא מפיץ בבית הספר שהיא שכבה איתו ומצצה לו את האצבעות ברגליים היא מחליטה לנקום בו ומניחה בארונית שלו כף רגל שגנבה מבית הלוויות. השניים לא מדברים עד מותו של אחיו-למחצה בן ה-6, אנת'וני, ששיחק באקדח. קלייר מתחברת לגייב על מנת לנחם אותו. אמו של גייב מאשימה אותו במותו של אחיו, ואביו של אנת'וני מכה אותו בזמן הלוויה. זמן קצר לאחר מכן גייב לוקח מנת יתר מסמים, וקלייר מנסה לעזור לו להיגמל. אולם הוא רק חופר לעצמו בור יותר ויותר גדול כאשר הוא שודד בירות מחנות מכולת, גונב נוזל חניטה מבית הלוויות, ולבסוף אפילו הורג ביריית אקדח כאשר קלייר מנסה לעזור לו ולקחת אותו למקום מבודד. הוא בורח ממכוניתה ועקבותיו לא נתגלו. עונה לאחר מכן, כשהיא חולמת בהקיץ היא מגלה כי הוא מת ושטוב לו הרבה יותר עם המוות מאשר עם החיים.
דמויות משנה > ד"ר ברנרד צ'נווית'

1939-2003
מגולם על ידי רוברט פוקסוורת', עונות 1-3, 6 פרקים
ד"ר ברנרד צ'נווית הוא אביהם של ברנדה ובילי שעובד בתור פסיכיאטר למפורסמים עם אשתו מרגרט שאותה פגש כשהייתה מתמחה. ברנרד התגדל והתחנך כיהודי, אך הוא אתאיסט כמעט לגמרי. ברנרד ומרגרט נפרדים בעונה השנייה לאחר שעבר על אחד החוקים בזוגיותם, כאשר שכב עם אישה אחרת ולא סיפר לה את זה קודם לכן. זמן קצר לאחר מכן הם מתאחדים בשנית. לבסוף הוא מת מסרטן הקיבה בעונה השלישית.
דמויות משנה > ניקולאי

מגולם על ידי אד אורוס, עונות 1-2 ו-5, 18 פרקים.
ניקולאי הבעלים הרוסי של חנות פרחים המספקת פרחים לבית הלוויות. ניקולאי הוא המאהב של רות' במשך כמעט שנתיים, וכמו כן הוא המעסיק שלה בחנות הפרחים שם היא עובדת במשך תקופה מסוימת. ניקולאי חב חוב גדול למאפיה הרוסית. כשרגלו נשברת כאשר הוא אינו מסוגל לשלם את החוב, רות' מטפלת בו בביתה. היא רואה בזה כהזדמנות להעלות דרגה את מערכת יחסיהם אך במקום זאת יוצרת יותר מתח כשהיא משלמת עבורו את החוב מכספי פוליסת ביטוח החיים של נתניאל. מספר שבועות לאחר פרידתם, היא עוזבת את חנות הפרחים על מנת לבלות יותר זמן עם נכדתה מאיה. בנוסף הוא אלמן ואב שכול שאיבד את משפחתו לפני שהיגר לארצות הברית. הוא מופיע שוב לקטע קצר בעונה החמישית כאשר רות' מדמיינת שהיא יורה בכל בני הזוג שלה.
דמויות משנה > פרקר מקנה

משוחקת על ידי מרינה בלאק, עונות 1-2, 9 פרקים.
פרקר מקנה היא חברתה הטובה של קלייר במהלך השנה האחרונה שלהן בתיכון. פרקר נשרה ממספר בתי ספר פרטיים. חברותן מתנפצת כאשר היא מגלה שהיא רימתה במבחני קדם פסיכומטרי והתקבלה למכללה ברמה גבוהה יותר מאשר קלייר. לבסוף קלייר מחדשת את החברות לאחר שהגיעה למסקנה שעדיף שיהיה לה חברה אחת מאשר חסרת חברים לגמרי. לאחר שקלייר נרשמת לבית הספר לאומנות, פרקר נתפסה על הרמאות במבחני הקבלה. כתוצאה מכך, היא נרשמת למכללה קהילתית. פרקר וקלייר ניתקו את הקשר ולא דיברו יותר לאחר סיום הלימודים.
דמויות משנה > היירם גנדרסון

מגולם על ידי אד בגלי ג'וניור, עונות 1 ו-5, 8 פרקים.
היירם גנדרסון היה המאהב של רות' בשנת הנישואין האחרונה לנתניאל, לפני שהתאלמנה. הוא גרוש וידידותי לסביבה, פעם הוא היה שף נחשב. הוא עזב את תחום הבישול לטובת מה שבאמת רצה להיות - ספר. כשרות' ביקרה אצלו במספרה היא לא הייתה נשואה באושר, ובמשך כמה טיולי מחנאות שעשו, הוא לימד אותה כיצד ליהנות מסקס. לאחר שבעלה של רות' מת, היא ישר מרחיקה את היירם ממנה אך ממשיכה לצאת איתו למספר חודשים נוספים. הקשר שלהם מסתיים כשהוא מספר לה שיש לו רגשות לאישה אחרת. להפתעתו, היא שמחה בסיום הקשר. לאחר 4 שנים, בעונה החמישית, רות' מחליטה ללכת אליו למספרה, לאחר שהיא שוב לא נשואה באושר, ויוצאת איתו לטיול מחנאות נוסף. בזמן המחנאות היא מגלה כי אינו נמשכת אליו כלל וכלל וחוזרת הביתה.
דמויות משנה > טיילור

מגולמת על ידי אייז'ה פולק, עונות 2-3, 11 פרקים.
טיילור היא אחייניתו של קית'. אמה, קרלה היא מכורה לסמים ולא במצב אחראי לגדל ילדה קטנה. קית' ודייוויד מגדלים אותה יחדיו במהלך העונה השנייה. היא חצופה, גסת רוח ועצובה לאור מצבה. לאחר שקית' מפוטר כשוטר, טיילור עוברת להוריו של קית' בסן דייגו.
דמויות משנה > אוליבייה קסטרו

מגולם על ידי פיטר מקסידי, עונות 3-5, 15 פרקים.
אוליבייה הוא מרצה ל"צורה וחלל" בבית הספר לאומנות בו לומדת קלייר. קלייר, ראסל ובילי היו תלמידיו. אוליבייה הוא ביסקסואל וקיים יחסי מין עם בילי וראסל, אך לאחר מותו של ברנרד, מרגרט צ'נווית' מוצאת בו כבן זוגה. למרות מערכת היחסים הרעועה עם קלייר, הוא ממליץ עליה למשרת עוזרת צלם בניו יורק.
דמויות משנה > ארתור מרטין

מגולם על ידי ראיין ווילסון, עונות 3-4, 13 פרקים.
ארתור מרטין הוא מתמחה בבית הלוויות ממרץ ועד נובמבר 2003, למרות שהדבר היה אמור להיות קבוע. ארתור הוא בן אדם יוצא דופן בהתנהגותו ובאורח חייו. הוא התייתם בגיל 5 וגדל והתחנך בבית דודתו. לאחר שדודתו מתה בנסיבות טבעיות, הוא עבר למכללה ללמוד מוזיקה אך לאחר שהוא גילה שמומחיותו היא לא מה שייחל לה, ארתור לומד בחדר מתים איך להפוך למנהל בית לוויות.
דמויות משנה > ג'ו

מגולם על ידי ג'סטין טרו, עונות 3-4, 8 פרקים.
ג'ו הוא שכנה של ברנדה בסוף עונה 3, ובן זוגה בתחילת העונה הרביעית. אף שברנדה מתקשה להתחיל זוגיות חדשה, מערכת היחסים ביניהם מתפתחת במהרה לרצינית. הם קונים בית ביחד ואף מנסים להיכנס להריון. אולם, לברנדה נמאס מהאמביוולינטיות המינית של ג'ו והיא בוגדת בו עם נייט. הם נפרדים לאחר שהוא רואה אותם שוכבים בביתם.
דמויות משנה > אניטה מילר

מגולמת על ידי ספראג גריידן, עונות 4-5, 12 פרקים.
אניטה היא חברתה הטובה ביותר של קלייר בעונה הרביעית ואף גרה איתה לתקופה מסוימת. הם נפגשו בשנתה השנייה של קלייר בבית הספר לאומנות ומפתחות חברות. חברתם נקטעת כשהיא עוזבת את בית הספר לאומנות. הן נפגשות שוב לקראת סוף העונה הסדרה, ואניטה מספרת לה שהיא נפגעה מניתוק הקשר ביניהן.
דמויות משנה > אידי

מגולמת על ידי מינה סוברי, עונה 4, 7 פרקים.
אידי היא לסבית מוצהרת וחברתה של קלייר לתקופה קצרה מבית הספר לאומנות. השתיים חוות רומן לסבי קצר, הנובע ממשיכתה הנפשית ולא הפיזית מצד קלייר. אידי פגועה מצד קלייר והן מנתקות את הקשר.
דמויות משנה > ג'ימי

מגולם על ידי פיטר פסינלי, עונות 4-5, 9 פרקים.
ג'ימי הוא ידיד של קלייר מבית הספר לאומנות בעונה הרביעית. בהתחלה קלייר נמשכה אליו ואף רצתה לקיים איתו מערכת יחסים, אך היא מבינה לבסוף שזה לא הולך. למרות זאת, הוא מלמד את קלייר כיצד לחוות אורגזמה לראשונה בחייה באמצעות טכניקת יישור מעגל שנקראת בסלנג "לטחון את התירס".
דמויות משנה > טד פרוול

מגולם על ידי כריס מסינה, עונה 5, 6 פרקים.
טד פרוול הוא עורך דין שעובד במקום עבודתה הזמני של קלייר. היא מפתחת אליו חיבה אך כשהיא הכירה אותו הוא היה במערכת יחסים עם עמיתה אחרת לעבודה - קריסטין. לבסוף הם מנהלים מערכת יחסים ובדייט הראשון שלהם, באמצע ויכוח פוליטי קלייר נזעקת לבית החולים עקב אשפוזו של נייט. הוא מתלווה אליה לבית החולים ועובר איתה את הלילה. לאחר מותו של נייט, הוא עוזר לה למצוא אור חיובי בקצה המנהרה. דרכם של השניים מתפצלת כאשר היא עוזבת לניו יורק בסוף הסדרה. כנראה שהייתה להם מערכת יחסים לסירוגין לאורך השנים, ובשנת 2025 הוא מגיע לנחם אותה בהלווית אמה. הם מתאחדים ומתחתנים עד למותו.
דמויות משנה > רוג'ר פסקס

מגולם על ידי מאט מלוי, עונות 4-5, 6 פרקים.
רוג'ר הוא מפיק סרטים הוליוודי שהופך לבוס של קית' בעונה החמישית. דייוויד ורוג'ר נכנסו לקטטה בסוף העונה הרביעית ולאחר שתבע אותו, קית' קיים עמו יחסי מין והסכים להיות שומר ראשו האישי כנגד ביטול התביעה. קית' מתפטר מתפקידו לאחר שגילה שרוג'ר צילם את יחסי המין שהם קיימו, ואף הציג את ההקלטה בפני מספר אנשים.
דמויות משנה > דורל צ'ארלס פישר

מגולם על ידי קנדר ברי, עונה 5, 7 פרקים.
דמויות משנה > אנתוני צ'ארלס פישר

מגולם על ידי סי ג'יי סנדרס, עונה 5, 8 פרקים.
כרזה לקידום הסדרה. מימן לשמאל: קית' צ'ארלס (מתיו סט פטריק), דייוויד פישר (מייקל סי הול), רות' פישר (פרנסיס קונרוי), נייט פישר (פיטר קראוזה), קלייר פישר (לורן אמברוז), ברנדה צ'נווית' (רייצ'ל גריפית'ס) וריקו דיאז (פרדי רודריגז)
לוחם 566

| --- | --- |
 סוגה:  תיעודי
 כותבים:  ליאורה עמיר-ברמץ ואיל תבור
 בימוי:  ליאורה עמיר-ברמץ ואיל תבור
 פסקול:  רוני קלדרון
 ארץ מקור:  ישראל 
 שפות:  עברית 
 מספר פרקים:  3
 הפקה
 מפיק:  ששי אפרתי, איתי לנדסברג-נבו
 חברת הפקה:  הסיפור האמיתי הפקות טלוויזיה בע"מ
 עורכים:  גיל איזקוב
 צלמים:  רם לי-טל
 מוזיקה:  אבי בללי
 שידור
 רשת שידור:  כאן 11 
 רשת שידור בישראל:  כאן 11
 תקופת שידור מקורית:  2020 
 קישורים חיצוניים
 דף התוכנית ב-IMDb
 
לוחם 566 היא סדרה תיעודית בת שלושה פרקים ששודרה בכאן 11 ב-2020 וסיקרה את סיפורו של המרגל הישראלי אלי כהן. נכון לספטמבר 2023, הסדרה זכתה כמעט ליותר ממיליון וחצי צפיות באתר יוטיוב.
לסדרה התראיינו בן השאר ראש המוסד תמיר פרדו וההיסטוריון יוסף ארגמן ומופיעים קטעי ארכיון מראיון עם וולפגנג לוץ.
ניב שטנדל מאתר Tvbee,נדב מנוחין מאתר וואלה! ואריאנה מלמד מעיתון הארץ שיבחו את הסדרה. לעומת זאת, דורון ברוש ממעריב טען כי הסדרה למעשה לא חידשה דבר.
הסדרה הייתה מועמדת בארבע קטגוריות בפרס הקולנוע הדוקומנטרי הישראלי - הסדרה התיעודית, התחקיר, המוזיקה המקורית והפסקול. אך בסופו של דבר הסדרה לא זכתה בשום פרס.
הערות שוליים

↑  ניב שטנדל,'"`UNIQ--nowiki-00000001-QINU`"'‏מי מסתתר מאחורי המסכה, באתר ‏מאקו‏, 11 במאי 2020
↑  '"`UNIQ--nowiki-00000003-QINU`"'אריאנה מלמד,'"`UNIQ--nowiki-00000004-QINU`"'הסדרה הדוקומנטרית הכי טובה שראיתי זה שנים, באתר הארץ, 4 במאי 2020
↑  נדב מנוחין‏, "לוחם 566 - הסיפור שלא סופר על אלי כהן" מצליחה לחדש ולענג בסיפור מוכר, באתר וואלה, 6 במאי 2020
↑  דורון ברוש,'"`UNIQ--nowiki-00000007-QINU`"'‏הסדרה החדשה על המרגל אלי כהן טוחנת שוב את המוכר והידוע, באתר מעריב אונליין, 1 במאי 2020
↑  הוכרזו המועמדים לפרסי הפורום הדוקומנטרי 2020: "להאיר את יוסי" מוביל, באתר אידיבי סרטים
↑  ענת מוזס, כל הזוכים והזוכות | טקס פרסי הקולנוע הדוקומנטרי 2020, באתר הפורום הדוקומנטרי בישראל, ‏2020-12-28
אוסיאס אאושניט

| --- | --- |
אין תמונה חופשית
 לידה:  17 באוגוסט 1852 ברודי, האימפריה האוסטרית 
 פטירה:  24 ביוני 1926 (בגיל 73) וינה, הרפובליקה האוסטרית הראשונה 
 מדינה:  האימפריה האוסטרית, האימפריה האוסטרו-הונגרית, ממלכת רומניה 
 פרסים והוקרה:  מסדר הכתר הרומני  מדליית הזכות במסחר ובתעשייה 
 
אוסיאס אאושניט (בלועזית Osias Ausschnitt ולעיתים נכתב גם Auschnitt, Auschnit או Aușnit;‏ 17 באוגוסט 1852 - 24 ביוני 1926) היה תעשיין יהודי, שפעל ברומניה. הוא היה אביו של מקס אאושניט.